cyanic-selkie/wikianc huggingface dataset:
கன்யானா
புள்ளிவிவரங்கள்
2011-ல் இந்திய மக்கள்தொகை கணக்கெடுப்பின்படி, கன்யானாவில் உள்ள வீடுகளின் எண்ணிக்கை 1465 ஆகும், மக்கள்தொகை 7,650 பேர். இதில் ஆண்கள் 3,771 மற்றும்  பெண்கள் 3,879  உள்ளனர்.
மேற்கோள்கள்
4. https://www.crunchbase.com/person/kaleel-seraje
வெளிப்புற இணைப்புகள்
பகுப்பு : தட்சிணா கன்னட மாவட்டத்தில் உள்ள கிராமங்கள் பகுப்பு:கர்நாடகம்
நரிவெங்காயம்
நரிவெங்காயம் (Pancratium zeylanicum, விசமுள்ளங்கி/விசமுள்ளங்கிக் கிழங்கு) என்பது ஓர் தண்டங்கிழங்கும் இந்தியாவிலும் இந்து சமுத்திர தீவுகளிலும் வளரும் பல்லாண்டு மூலிகைத் தாவரம் ஆகும். இது சிலவேளைகளில் வெதுவெதுப்பு தாவர வளர்ப்பிடங்களில் வளர்க்கப்படுகின்றது. நீரிருக்கும் வரை இது ஓயாமல் விளைச்சல் தரும். இது விதைகள், பக்கக்கிளைகள் என்பவற்றை உற்பத்தி செய்வதனூடாக இனப்பொருக்கம் செய்கின்றது.
உசாத்துணை
பகுப்பு:மூலிகைகள் பகுப்பு:இந்தியத் தாவரங்கள் பகுப்பு:இலங்கைத் தாவரங்கள்
சுவாதி தீட்சித்
சுவதி தீட்சித் (Swathi Deekshith) என்பவர் ஒரு இந்திய நடிகை ஆவார். இவர் முதன்மையாக தெலுங்கு, தமிழ் படங்களில்  பணியாற்றுகிறார். டோர் நாம் (2012), லேடீஸ் &amp; ஜென்டில்மேன் (2015), சிம்பா (2017) போன்ற படங்களில் நடித்தார். 2020 ஆம் ஆண்டில், தெலுங்கு உண்மைநிலை தொலைக்காட்சி நிகழ்ச்சியான <i id="mwGA">பிக் பாஸ் 4 இல்</i> வைல்ட் கார்டு போட்டியாளராக நுழைந்தார்,  28 ஆம் நாள் வெளியேற்றப்பட்டார்.
தொழில்
தீட்சித் 2009 ஆம் ஆண்டில் அந்தமைன பாமலு என்ற தெலுங்கு தொலைக்காட்சி நிகழ்ச்சியின் மூலம் பொழுதுபோக்கு துறையில் தனது தொழில் வாழ்க்கையைத் தொடங்கினார், அந்த தொலைக்காட்சி சிகழ்ச்சியில் இவர் பட்டத்தை வென்றார். இந்த வெற்றி இவர் விளம்பரப் படங்களில் தோன்றவும், இரண்டு படங்களில் குழந்தை நட்சத்திரமாகக தோன்றவும் வழிவகுத்தது. இவரது முதல் பெரிய நடிப்பு வாய்ப்பானது வங்கத் திரைப்படமான டோர் நாம் (2012). அடுத்து தெலுங்கு நாடகத் திரைப்படமான பிரேக் அப் (2012) இல் நடித்தார்.
2014 ஆம் ஆண்டில், ராம் கோபால் வர்மாவின் தெலுங்கு திகில் படமான தியத்தில் நடித்தார். அது தீட்சித்துக்கு  ஒரு திருப்புமுனையை அளித்தது. அப்படத்தின் ஒளிப்பதிவாளர் சதீஷ் முத்யாலா பிரேக் அப் படத்தில் முன்னோட்டத்தை வர்மாவுக்கு காட்டி வாய்ப்பை பெற்றுத் தந்தார். படத்தின் படப்பிடிப்பு ஏறக்குறைய முடிந்த போதிலும், படத்தின் பணிகள் நிறுத்தப்பட்டு வெளியிடப்படாமல் உள்ளது. இந்த காலகட்டத்தில், இவர் ஜம்ப் ஜிலானி (2014) படத்தில், அல்லாரி நரேசின் ஜோடியாக ஒரு கிராமத்து பெண்ணாகவும்,  லேடீஸ் அண்ட் ஜென்டில்மேன் (2015) என இரண்டு தெலுங்கு படங்களில் நடித்தார்.
2017 ஆம் ஆண்டில், தீட்சித் மூன்று படங்களில் தோன்றினார், அந்த ஆண்டில் இவரது முதல் வெளியீடு அஞ்சலியுடன் இணைந்து நடித்த சித்ரங்கடா என்ற திகில் படமாகும். பின்னர் இவர் தமிழ் படங்களில் அறிமுகமானார். குறைந்த செலவில் எடுக்கபட்ட திகில் படமான சதுர அடி 3500 மற்றும் பரத் உடன் இணைந்து சிம்பா என்ற கற்பனைக் கதைப் படத்திலும் நடித்தார்.
குறிப்புகள்
பகுப்பு:தெலுங்குத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:வாழும் நபர்கள் பகுப்பு:இந்தியத் திரைப்பட நடிகைகள்
சென்னை உரத் தொழிற்சாலை
சென்னை உரத் தொழிற்சாலை (Madras Fertilizers Limited) நிறுவனம் இந்திய அரசாங்கத்தைச் சேர்ந்த ஒரு பொதுத் துறை நிறுவனமாகும். இது சென்னை எண்ணெய் சுத்திகரிப்பு ஆலையினைப் போன்றே இந்திய அரசால் அமெரிக்க நிறுவனமான அமோகோ நிறுவனத்துடனும், ஈரானிய எண்ணெய்க் கமொபெனியுடனும் கூட்டு முயற்சியால் 1966ஆம் வருடம் துவங்கப்பட்டது. இந்த ஆலை சென்னையில் மணலியில் அமைந்துள்ளது. இந்த நிறுவனத்திற்குத் தேவையான மூலப் பொருளாகிய நாப்தா திரவம் சென்னை எண்ணெய் சுத்திகரிப்பு ஆலையிலிருந்து வழங்கப்படுகின்றது. இந்த ஆலையில் தயாரிக்கப்படும் உரங்கள் அமோனியா, யூரியா, என்.பி.கே எனப்படும் காம்ப்ளெக்ஸ் உரங்கள் மற்றும் டி.ஏ.பி எனப்படும் டை அமோனியம் பாஸ்பேட் ஆகியவையாகும். விஜய் எனபது இந்தப் பொருட்களின் வணிகப் பெயர் ஆகும்.
வெளி இணைப்புகள்
பகுப்பு:இந்திய அரசு அமைப்புகள் பகுப்பு:சென்னை நிறுவனங்கள்
1921
1921 (MCMXXI) ஒரு சனிக்கிழமையில் ஆரம்பமான ஒரு சாதாரண கிரிகோரியன் ஆண்டாகும்.
1921 நாட்காட்டி
*
போல் கொலியர்
போல் கொலியர் அல்லது பால் காலியர் (Paul Collier) பொருளியல் பேராசிரியர். ஒக்ஸ்போர்ட் பல்கலைக்கழகத்தில் ஆபிரிக்க பொருளாதாரம் பற்றிய ஆய்வு மையத்தின் (Centre for the Study of African Economies at The University of Oxford) இயக்குனர். இவர் ஏழை நாடுகள், சிறப்பாக ஆபிரிக்க நாடுகள் பற்றி ஆய்வுகள் செய்தவர். இவரது நூல் The Bottom Billion: Why the Poorest Countries are Failing and What Can Be Done About It ஒரு முக்கிய ஆக்கமாக பார்க்கப்படுகிறது.
எழுதிய நூல்கள்
பகுப்பு:1949 பிறப்புகள் பகுப்பு:பிரித்தானியப் பொருளியலாளர்கள் பகுப்பு:வாழும் நபர்கள்
டில்மா ரூசெஃப்
டில்மா வானா ரூசெஃப் (Dilma Vana Rousseff, பிறப்பு: டிசம்பர் 14, 1947) பிரேசிலைச் சேர்ந்த பொருளியலாளரும், அரசியல்வாதியும், பிரேசிலின் அரசுத்தலைவராக (அதிபர்) தெரிவு செய்யப்பட்டவரும் ஆவார். 2005 சூன் மாதத்தில் இவர் அரசுத்தலைவர் லூயிசு இனாச்சியோ லூலா ட சில்வாவினால் அந்நாட்டின் பணித்தலைவராக (Chief of Staff) தெரிவு செய்யப்பட்டார். 2010 ஆம் ஆண்டு நவம்பரில் இடம்பெற்ற அரசுத்தலைவர் தேர்தலில் வெற்றி பெற்று, நாட்டின் முதலாவது பெண் அரசுத்தலைவராகத் தேர்ந்தெடுக்கப்பட்டார்.
மே 12, 2016 அன்று பிரேசிலின் மேலவை இறுதி முடிவு எடுக்கப்படும் வரை அல்லது ஆறு மாத காலத்திற்கு ரூசெஃபின் அதிகாரத்தையும் பொறுப்புகளையும் நிறுத்தி வைத்துள்ளது. துணைக் குடியரசுத் தலைவர் மிசெல் தெமர் பொறுப்பிலுள்ள குடியரசுத் தலைவராக ரூபெஃபென் அதிகாரங்களை ஏற்றுக்கொண்டுள்ளார்.
இளமை வாழ்க்கையும் திருமணமும்
பல்கேரியாவில் இருந்து புலம்பெயர்ந்த ஒரு பள்ளி ஆசிரியர் ஒருவரின் மகளான டில்மா ரூசெஃப் நடுத்தரக் குடும்பத்தில் வளர்ந்தார். இளமைக்காலத்திலேயே இவர் சோசலிசவாதியாத் தன்னை அறிவித்துக் கொண்டார். 1964 ஆம் ஆண்டில் பிரேசிலில் இடம்பெற்ற ஆட்சிக் கவிழ்ப்புப் புரட்சியை அடுத்து இராணுவ ஆட்சியை எதிர்த்து கிளர்ச்சியில் ஈடுபட்ட இடதுசாரி கெரில்லா இயக்கத்தில் சேர்ந்தார். இவர் கைது செய்யப்பட்டு 1970 முதல் 1972 வரை சிறையில் அடைக்கப்படார். சிறையில் இருந்து விடுதலை பெற்ற பின்னர் கார்லொசு அரோஜோ என்பவரை திருமணம் முடித்தார். இருவரும் இணைந்து சனநாயகத் தொழிற்கட்சி என்ற அரசியல் கட்சி உருவாவதற்குத் துணையாயிருந்தனர். அக்கட்சியின் தேர்தல் பரப்புரைகளில் இருவரும் பெரும் பங்காற்றினர்.
பணிநீக்க செயற்பாடு
ஏப்ரல் 17, 2016இல் பிரேசிலின் கீழவை தில்மா ரூசெபின் மீது அரசு நிதியை கையாண்டதாக குற்றம் சாட்டி பணிநீக்கத்திற்கான சட்டவாக்க செயற்பாட்டைத் துவக்கியது. வாக்கெடுப்பில் ரூசெப்பிற்கு ஆதரவாக 137 வாக்குகளும் எதிராக 367 வாக்குகளும் விழுந்தன. 342 வாக்குகள் பெற்றால் பணிநீக்கத் தேவையான என்ற நிலையில் 367 வாக்குகள் பெற்றதால் தீர்மானம் கீழவையிலிருந்து செனட் எனப்படும் மேலவைக்கு அனுப்பப்பட்டது.
மே 12, 2016இல் செனட் ரூசெஃப் மீது பணிநீக்கத்திற்கான விசாரணையை மேற்கோள்ளத் தீர்மானித்தது. இந்த விசாரணை முடிவுறும் வரை குடியரசுத் தலைவராகவிருந்த ரூசெபின் அதிகாரங்களை இடைநீக்கம் செய்தது. இந்த விசாரணை 180 நாட்களுக்குள் முடிவுற வேண்டும். துணைக் குடியரசுத் தலைவர் மிசெல் தெமர் ரூசெபின் பொறுப்புக்களை எடுத்துக் கொண்டுள்ளார்.
கரு. அழ. குணசேகரன்
'''கே. ஏ. குணசேகரன் என அழைக்கப்படும் கரு. அழ. குணசேகரன்''' (12 மே 1955 - 17 சனவரி 2016) தமிழக எழுத்தாளர். இவர் இலக்கிய ஆர்வலரும், நாட்டுப்புறவியல் நாடகவியல், தலித்தியம் முதலிய துறைகளில் அதிக ஆர்வமிக்கவரும், பாடகரும், திரைப்படக் கலைஞருமாவார். புதுச்சேரி சங்கரதாஸ் சுவாமிகள் நிகழ்த்துக்கலைப் பள்ளியின் (நாடகத்துறை) தலைவராக இருந்தவர்.
வாழ்வும்,கல்வியும்
சிவகங்கை மாவட்டம், இளையான்குடி அருகேயுள்ள மாரந்தை சிற்றூரில் பிறந்தவர். இளையான்குடி உயர்நிலைப்பள்ளி, இளையான்குடி டாக்டர் சாகிர் உசேன் கல்லூரி, சிவகங்கை அரசு கலைக்கல்லூரி, மதுரை தியாகராசர் கல்லூரி, மதுரை காமராசர் பல்கலைக்கழகம் ஆகியவற்றில் படித்தவர். பி.ஏ.(பொருளாதாரம்) எம்.ஏ(தமிழ் இலக்கியம்) முனைவர் பட்ட ஆய்வு(நாட்டுப்புற நடனப் பாடல்கள் குறித்து), 1978 இல் காந்தி கிராமம் நாடகப் பயிற்சிப் பட்டறைகளில் பேராசிரியர் சே. இராமானுஜம் அவர்களிடம் நாடகப் பயிற்சி பெற்றார்.
பணிகள்
நாடகத்தைப் பற்றியும், நாட்டுப்புறவியலைப் பற்றியும் ஆய்வு நூல்களையும், ஐம்பதுக்கும் மேற்பட்ட ஆய்வுக் கட்டுரைகளையும், பதினான்குக்கும் மேற்பட்ட படைப்பு நூல்களையும் எழுதியுள்ளார். சமஸ்கிருத அரங்கவியலுக்கு (theatre) மாற்றாக, தலித் அரங்கவியல் என்னும் கோட்பாட்டை உருவாக்கியுள்ளார். 'பலி ஆடுகள்' என்னும் முதல் தலித் நாடகத்தைப் படைத்துள்ளார். 'தன்னனானே' என்னும் கலைக்குழு வழியாகச் சமூக பிரச்சினைகளை மையமாகக் கொண்ட நாடகங்களை அரங்கேற்றி வந்தார்.
எழுதிய நூல்கள்
உட்பட பல நூல்களை எழுதியுள்ளார்.
மறைவு
முனைவர் கே. ஏ. குணசேகரன் நீரிழிவு நோயால் பாதிக்கப்பட்டு உடல்நலக் குறைவால் புதுச்சேரியில் உள்ள அவரது இல்லத்தில் 2016 சனவரி 17 ஞாயிற்றுக்கிழமை காலமானார்.
வெளி இணைப்புகள்
கலகத்தின் கலைமுகம்
பகுப்பு:1955 பிறப்புகள் பகுப்பு:2016 இறப்புகள் பகுப்பு:திரைப்படத் துறையினர் பகுப்பு:சிவகங்கை மாவட்ட நபர்கள்‎ பகுப்பு:தமிழக எழுத்தாளர்கள் பகுப்பு:இந்தியத் தமிழ் நாடகாசிரியர்கள் பகுப்பு:புதுச்சேரி நபர்கள்
மணிக்கிராமம் திருமேனியழகர் கோயில்
மணிக்கிராமம் திருமேனியழகர் கோயில் நாகப்பட்டினம் மாவட்டத்தில் உள்ள தேவார வைப்புத்தலமாகும்.
அமைவிடம்
சீர்காழி-பூம்புகார் சாலையில், திருவெண்காட்டினை அடுத்து மணிக்கிராமம் உள்ளது.
இறைவன்,இறைவி
இக்கோயிலில் உள்ள இறைவன் திருமேனியழகர் ஆவார். இறைவி சௌந்தரநாயகி ஆவார்.
பிற சன்னதிகள்
திருச்சுற்றில் விநாயகர், வள்ளி தெய்வானையுடன் சுப்பிரமணியர், மகாலட்சுமி, பைரவர், துர்க்கை, நவக்கிரகங்கள் ஆகியோரின் சன்னதிகள் உள்ளன.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:தேவார வைப்புத் தலங்கள்
பிளானடோமா கிரேஸிசோலோட்டா
பிளானடோமா கிரேஸிசோலோட்டா என்பது Cerambycidae குடும்பத்தில் வண்டுகளின் ஒரு வகை. இது 193 இல் ப்ரூனிங்கினால் விவரிக்கப்பட்டது.
மேற்கோள்கள்
பகுப்பு:வண்டுகள்
இச்சா-சக்தி
இச்சா சக்தி (அல்லது இச்சா சக்தி ) என்பது சமஸ்கிருதச் சொல்லாகும், இது சுதந்திர விருப்பம், ஆசை, ஆக்கப்பூர்வமான தூண்டுதல் என்று மொழிபெயர்க்கப்பட்டுள்ளது. இச்சா சக்தி என்பது இச்சை, விருப்பம், ஏக்கம், ஆசை ஆகியவற்றின் சக்தி. இச்சா சக்தி மற்றும் செயல், வெளிப்பாடு, படைப்பு ஆகியவற்றின் சக்தியான    கிரியா சக்தி ஆகியவை ஒன்றுக்கொன்று இணைந்தால், அவை ஒருமித்து ஞான சக்தி, அறிவு மற்றும் ஞானத்தின் சக்தியை உருவாக்குகின்றன.
இச்சா சக்தி என்பது இயற்கையான மனிதனின் தூண்டுதலாகும். கிரியா சக்தி என்பது செயல்படும், வெளிப்படுத்தும் மற்றும் உருவாக்கும் திறன். ஞான சக்தி என்பது ஞானம்.
சனாதன தர்மத்தில் உள்ள பல குறியீட்டு பிரதிநிதித்துவங்கள் இச்சா, கிரியா மற்றும் ஞான சக்தி ஆகியவற்றுக்கு இடையேயான உறவை வெளிப்படுத்த முயல்கின்றன. சிவனின் திரிசூலம் மூன்று சக்திகளைக் குறிக்கிறது. சிவனின் மகன் முருகன் (ஞான சக்தி). முருகன் தனது பூமிக்குரிய மனைவியான வள்ளி (இச்சா சக்தி) மற்றும் அவரது தெய்வீக மனைவியான தேவசேனா (கிரியா சக்தி) ஆகியோருடன் ஞானத்தை (முருகன்) உருவாக்க இச்சா மற்றும் கிரியாவின் சங்கத்தை பிரதிநிதித்துவப்படுத்துகிறார். கிருஷ்ணா (ஞான சக்தி) தனது குழந்தைப் பருவ அன்புடன், ராதா (இச்சா சக்தி), மற்றும் வயது முதிர்ந்த அவரது மனைவி, ருக்மணி (கிரியா சக்தி). யோக தத்துவத்தில், இட நாடி (இச்சா சக்தி) மற்றும் பிங்கலா நாடி (கிரியா சக்தி) சமநிலையில் இருக்கும் போது சுஷ்மா நாடியில் (ஞான சக்தி) ஆற்றல் பாய அனுமதிக்கிறது.
மேற்கோள்கள்
பகுப்பு:சாக்தம்
செரஜாக் தீவு
செரஜாக் தீவு எனும் பினாங்கு புறமலை (மலாய்: Pulau Jerejak; ஆங்கிலம்:Jerejak Island) என்பது மலேசியா, பினாங்கு மாநிலத்தில் உள்ள பினாங்கு தீவின் தெற்கு கடற்கரையில் அமைந்துள்ள ஒரு தீவு ஆகும்.
வடகிழக்கு பினாங்கு தீவு மாவட்டத்திற்குள் அமைந்துள்ள இந்தத் தீவு, பினாங்கு தீவின் தென்கிழக்கு முனையில் உள்ள பாயான் லெப்பாஸ் நகரத்திற்கும் மிக அருகில் உள்ளது.
இந்த செரஜாக் தீவு 1868-ஆம் ஆண்டில் தொழுநோயாளிகளின் புகலிடமாக (Leper Asylum) இருந்தது. 1875-ஆம் ஆண்டில் ஒரு தனிமைப்படுத்தப்பட்ட நிலையமாகவும் (Quarantine Station); 1969-ஆம் ஆண்டில் ஒரு தண்டனைக் காலனித் தீவாகவும் (Penal Colony) இருந்தது.
வரலாறு
பினாங்கின் நிறுவனர் பிரான்சிஸ் லைட் (Francis Light), 1786 ஆம் ஆண்டின் தொடக்கத்தில், பினாங்குத் தீவிற்குச் செல்வதற்கு முன் இந்த செரஜாக் தீவுக்குத்தான் முதலில் வந்ததாகவும் கூறப் படுகிறது.
1797-ஆம் ஆண்டில், கார்ன்வாலிஸ் கோட்டை (Fort Cornwallis) கட்டுவதற்கு செரஜாக் தீவு, சாத்தியமான இடமாக அமையும் என கர்னல் ஆர்தர் வெல்லஸ்லி (Colonel Arthur Wellesley) முன்மொழிந்தார்.
இன்றைய பாயான் லெப்பாஸ் பகுதியில் ஜேம்ஸ்டவுன் (Jamestown) எனும் பெயரில் ஒரு புதிய நகரத்தை அமைக்கத் திட்டம் வைத்து இருந்தார்கள். அந்த ஜேம்ஸ்டவுன் நகரத்திற்குப் பாதுகாப்பு வழங்கும் நோக்கத்தில் செரஜாக் தீவில் ஓர் இராணுவ முகாமை அமைக்கவும் திட்டம் வகுத்து இருந்தார்கள்.
கார்ன்வாலிஸ் கோட்டை
இதற்கு முன்னதாக 1794-ஆம் ஆண்டில், ஜார்ஜ் டவுன் நகரை நிறுவுவதற்காகப் பினாங்குத் தீவின் ஒரு பகுதியில் காட்டை அழித்தார்கள். அதன் விளைவாக மலேரியா நோய் பரவியது. பல உயிர்களையும் பலி கொண்டது. அதில் பிரான்சிஸ் லைட் அவர்களும் பலியானார்.
எனவே, பினாங்குத் தீவில் கார்ன்வாலிஸ் கோட்டையைக் கட்டுவதற்கு கர்னல் ஆர்தர் வெல்லஸ்லி முதலில் ஆதரவு வழங்கவில்லை.
ஆனாலும் ஜார்ஜ் டவுன் லாபகரமான துறைமுகமாக மாறத் தொடங்கியதால் இந்தத் திட்டம் நிறைவேறவில்லை. ஜேம்ஸ்டவுன் நகரை நிறுவுவதும்; அந்த இடத்தின் பாதுகாப்பு காரணமாக செரஜாக் தீவில் இராணுவ முகாமை அமைப்பதும் தேவையற்றதாக மாறின.
மேற்கோள்கள்
பகுப்பு:தீவுகள் பகுப்பு:மலேசியாவின் தீவுகள்‎ பகுப்பு:பினாங்கு
அம்மையப்பன்-திருவாருர்
அம்மையப்பன் கிராமம் குடவாசல் வட்டம் திருவாரூர் மாவட்டம், தமிழ்நாடு மாநிலம், இந்தியாவில் உள்ளது.
மக்கள் தொகை
மக்கள் தொகைக் கணக்கெடுப்பு 2001 ன் படி இக்கிராமத்தின் மொத்த மக்கள் தொகை 4616 ஆகும். இதில் ஆண்கள் 2233 பேரும், பெண்கள் 2383 பேரும் அடங்குவர். பாலின   விகிதம்  1067, கல்வியறிவு  விகிதம்  80.44 ஆகும்
சான்றுகள்
பகுப்பு:திருவாரூர் மாவட்டத்திலுள்ள கிராமங்கள்
மேகம் பாராட்டும் கழகம்
மேகம் பாராட்டும் கழகம் (Cloud Appreciation Society) என்பது ஐக்கிய இராச்சியத்தைச் சேர்ந்த கவின் எட்மண்டு பிரீட்டர் பின்னெய் என்பவரால் 2005 சனவரியில் துவக்கப்பட்ட ஒரு கழகமாகும். மேகத்தைப் புரிந்துகொள்வதும், அதைப் பாராட்டி ஊக்குவிப்பதும் இக்கழகத்தின் நோக்கங்களாகும். நவம்பர் 2019 நிலவரத்தின்படி, உலகம் முழுவதும் 120 வெவ்வேறு நாடுகளைச் சேர்ந்த 49000 உறுப்பினர்கள் இக்கழகத்தில் இருந்தார்கள்.
2005 ஆம் ஆண்டில் இணையம் கண்டுபிடித்த அதிவினோத அதியற்புதம் - என்று இக்கழகத்தின் இணையதளத்தை யாகூ பெயரிட்டு வியந்தது. இந்தக்கழகத்தின் நிறுவனரும் உறுப்பினர் குழுவும் ”மேகத்தைக் கண்டு கொள்ளல்” என்ற ஆவணப்படத்தின் மையமாகத் திகழ்ந்தனர். ஊடக நிறுவனம் பிபிசி, பிரீட்டர் பின்னெய்யின் ,மேகத்தைக் கண்டு கொள்பவர்கள் கையேடு என்ற புத்தகத்தை அடிப்படையாகக் கொண்டு இந்தப்படத்தை தயாரித்திருந்தது.
வெளிப்புற இணைப்புகள்
பகுப்பு:முகில்கள் பகுப்பு:சூழலியல் அமைப்புகள்
வைகுந்தநாத கோயில், தேரணி
thumb| ஸ்ரீதேவி (இடது), வைகுந்தநாத (மையம்), பூதேவி (வலது) மற்றும் உற்சவ மூர்த்தி (முன்) ஸ்ரீ வைகுந்தநாத சுவாமி கோயில் ஆந்திராவின் சித்தூர் மாவட்டத்தில் உள்ள தேரணி கிராமத்தில் அமைந்துள்ளது. இது 500 ஆண்டுகள் பழமையான வைணவ கோயில் ஆகும். இந்த கோயில் வைகுந்தநாதர் என்று அழைக்கப்படும் விஷ்ணுவுக்கு அர்ப்பணிக்கப்பட்டுள்ளது. இக்கோயிலானது 16 ஆம் நூற்றாண்டில் கொசசுதலை ஆற்றங்கரையில் கட்டப்பட்டுள்ளது. இக்கோயில் நகரி நகரத்திலிருந்து 5 கி.மீ தூரத்திலும் திருப்பதி நகரத்திலிருந்து 50 கி.மீ. தூரத்திலும் உள்ளது.
நுரைச்சோலை அனல்மின் நிலையம்
இலங்கையின் மின் தேவையை அனல்மின்வலு கொண்டு பூர்த்தி செய்வதை குறிக்கோளாகக் கொண்டு ஆரம்பிக்கப்பட்டுள்ள அனல் மின் நிலையத் திட்டங்களில் பாரிய முதற்றிட்டமே நுரைச்சோலை அனல்மின் நிலையத் திட்டமாகும். இலங்கையின் வடமேல் மாகாணத்தில் உள்ள புத்தளம் மாவட்டத்தில்ஒவ்வொன்றும் 300 மெகாவற் திறனளவு கொண்ட மூன்று உற்பத்தி நிலையங்களை அமைப்பது திட்டத்தின் முழுமையான வரைவாகும். மூன்று கட்டங்களாக கட்டமைக்கப்படும் இந்நிலையத்தின் முதற்கட்டப்பணி முடியும் தருவாயில் 2011ஆம் ஆண்டு மார்ச்சு மாதம் 300 மெகாவற் திறனுள்ள முதல் நிலையம் செயலாக்கத்திற்கு கொணரப்படும் என எதிர்பார்க்கப்படுகிறது.
வைகுந்தநாத கோயில், தேரணி
வரலாறு
இக்கோயில் 16ஆம் நூற்றாண்டில் விஜயநகர பேரரசின் பகுதியாக இருந்த கார்வேட்டிநகரத்தின் அரச பகுதியில் பண்டிதரான சுதர்சனாச்சாரியால் கட்டப்பட்டது. பக்தர்கள் அதிகமாக வராத காரணத்தினால், ஒரு காலப்பகுதியில் பராமரிப்பின்றி காணப்பட்டது. பக்தர்களின் நன்கொடைகளின் உதவியால் இந்த கோயில் சமீபத்தில் புதுப்பிக்கப்பட்டது.
நுரைச்சோலை அனல்மின் நிலையம்
பின்னணி
இருபத்தியோராம் நூற்றாண்டின் முதலாம் தசாப்தம் வரை இலங்கையின் தேசிய மின் தேவையின் பெரும்பகுதியை நீர்மின் வலுவே நிறைவேற்றி வந்தது. இருப்பினும் இடைக்கிடையே ஏற்படும் வரட்சியான காலநிலை காரணமாக மின்வெட்டு ஏற்பட்டதுடன் அது தேசிய பொருளாதாரத்தையும் பெருமளவிற்கு பாதித்துள்ளது. நீர் மின்வலுவுக்கு பாதிலாக மாற்று மின்வலுவொன்றின் தேவை நீண்டகாலங்களாக உணரப்பட்டே வந்தது. அனல் மின் நிலையமொன்று அமைக்கப்பட வேண்டும் என்று 1970 ஆம் ஆண்டுகளில் தீர்மானிக்கப்பட்டபோதிலும் இத்திட்டம் நடைமுறைப்படுத்தப்படவில்லை. காரணம்
வைகுந்தநாத கோயில், தேரணி
முதன்மைத் தெய்வங்கள்
இந்த கோயில் வைகுந்தநாத சுவாமி என்று குறிப்பிடப்படும் விஷ்ணுவுக்கு அர்ப்பணிக்கப்பட்டுள்ளது. கர்பகிரகத்தின் இருபுறமும் ஸ்ரீதேவி மற்றும் பூதேவியுடன் வைகுந்தநாத சுவாமி பக்தர்களுக்கு அருள் பாவிக்கின்றார்.
நுரைச்சோலை அனல்மின் நிலையம்
அமைவிடம்
புத்தளம் மாவட்டத்தில் பாலாவி கல்பிட்டி பிரதான வீதியிலிருந்து சுமார் 100 மீற்றர் தூரத்தில் கடற்கரையோரமாக 95 ஹெக்டயர் நிலப்பரப்பில் இந்த நுரைச்சோலை அனல் மின்நிலையம் அமைந்துள்ளது.
வைகுந்தநாத கோயில், தேரணி
மேற்கோள்கள்
பகுப்பு:வைணவ தலங்கள் பகுப்பு:சித்தூர் மாவட்டத்திலுள்ள கோயில்கள்
நுரைச்சோலை அனல்மின் நிலையம்
எதிர்பார்ப்பு
900 மெகாவற்ஸ் மின்சாரத்தை உற்பத்தி செய்யக்கூடிய மூன்று அனல்மின் உற்பத்தி நிலையங்களை அமைப்பதே நுரைச்சோலை அனல் மின் நிலையத்தின் முழுமையான திட்டம். மூன்று கட்டப் பணிகளும் பூர்த்தியடைந்து முழு அளவில் மின்சாரம் உற்பத்தி செய்யப்படுமாயின் இலங்கையில் மின் உற்பத்திக்கு ஏற்படும் செலவீனத்தைப் பல மில்லியன் ரூபாய்களால் குறைக்கக் கூடியதாக இருக்குமென்பதுடன், குறைந்தளவு கட்டணத்தைச் செலுத்தி மின் அலகுகளைப் பெற்றுக் கொள்ளக் கூடியதாகவும் இருக்கும் என்பது எதிர்பார்ப்பு. இலங்கையில் நீர்மின் உற்பத்தியை விட, அனல் மின் உற்பத்திக்குக் குறைந்தளவு செலவீனமே ஏற்படும் என நிபுணர்கள் கூறுகின்றனர்.
மூன்று கட்டங்கள்
நுரைச் சோலை அனல் மின் நிலைய நிர்மாணப் பணிகள் மூன்று கட்டங்களாக திட்டமிடப்பட்டன. முதற்கட்டப் பணிகள் 2007 ஆம் ஆண்டு ஆரம்பமாகின. 2011 ஆரம்பத்தில் இதில் 300 மெகாவற்ஸ் மின்சாரத்தை உற்பத்தி செய்யக்கூடிய முதற்கட்டப் பணிகள் பூர்த்தியடைந்துள்ளன. இதன் மூலம் 300 மெகாவற் மின்சாரம் உற்பத்தி செய்யப்பட விருப்பதுடன் இது நாட்டின் மின் தேவையின் 17 வீதத்தை நிவர்த்தி செய்வதாக அமையும். அதேசமயம் 2013 ஆம் ஆண்டுக்கு முன்னர் அடுத்த இரண்டு கட்டங்களையும் பூர்த்தி செய்து நாட்டுக்குத் தேவையான மின்சாரத்தில் 900 மெகாவற்ஸ் மின்சாரத்தை நுரைச்சோலையிலிருந்து உற்பத்தி செய்து வெயாங்கொட மின்விநியோக நிலையத்தின் ஊடாக விநியோகிக்க முடியுமாக இருக்கும்.
நிதியுதவி
இத்திட்டத்தின் கட்டுமானப் பணிகளின் முக்கிய பங்காளியாக சீனாவின் தேசிய இயந்திர ஏற்றுமதி மற்றும் இறக்குமதிக் கூட்டுத்தாபனம் அமைந்துள்ளது. இதன் கட்டுமானப் பணிகளில் இலங்கைப் பொறியியலாளர்கள் மற்றும் பணியாளர்களுடன், சீனாவைச் சேர்ந்த பணியாளர்களும் இணைந்துள்ளனர்.
சூழலியலாளர்களின் எதிர்ப்பு
நுரைச்சோலை அனல்மின் நிலையம் அமைக்கப்பட்டால் சுற்றுவட்டாரத்தில் உள்ள விவசாய நிலங்கள் பாதிப் படையும், அதிக வெப்பம் மற்றும் தூசுப் படலங்கள் வெளியேறி சுற்றாடலுக்குப் பாதிப்பு ஏற்படும் என சுழலியலாளர்களால் எதிர்ப்பு வெளியிடப்பட்டது.
பாதிப்பு ஏற்படாமல் நடவடிக்கை
நிலக்கரியை எரித்து மின் உற்பத்தி செய்வதால் வெளியேறும் புகையை வடிகட்டி சுற்றாடலுக்கு தீங்கு ஏற்படாதவாறு வெளியேற்றும் பொறிமுறை கையாளப்படவுள்ளது. இவ்வாறு புகை வெளியேற்றப்படும் போது வடிகட்டப்படும் துகள்கள் குறிப்பிட்ட சில மணித்தியாலங்களுக்கு ஒருதடவை வெளியேற்றப்படும். சுழலுக்கு எந்தவிதமான பாதிப்பும் ஏற்படாதவாறே அனல் மின் நிலையம் அமைக்கப்பட்டிருப்பதாக இத்திட்டத்தின் சிரேஷ்ட திட்டப்பணிப்பாளர் கூறுகின்றார். பாவிக்கப்பட்ட நீர் மீண்டும் சுத்தமாக்கப்பட்டு கடற்கரையில் வெளியேற்றப்படும் சூழலுக்கு எந்தவிதமான பாதிப்பும் ஏற்படாத வகையில் இந்த மின் நிலையம் அமைக்கப்பட்டுள்ளது.
இடம் பெயர்வு
இந்த மின் நிலையத்தை அமைப்பதால் சுமார் 80 குடும்பங்கள் இடம்பெயர வேண்டிய நிலை ஏற்பட்டது. இவர்கள் வேறு இடங்களில் வீடுகள் அமைத்துக் கொடுக்கப்பட்டிருப்பதுடன், மீன்பிடியை ஜீவனோ பாயமாகக் கொண்டிருந்த மக்களுக்கு மீன்பிடிப் படகுகளும், விவசாயத்தை ஜீவனோ பாயமாகக் கொண்டிருந்த மக்களுக்கு விவசாயத்திற்கென இரண்டரை ஏக்கர் நிலப்பரப்பும் வழங்கப்பட்டுள்ளன.
நிலக்கரிக் களஞ்சியம்
ஒரு மணித்தியாலயம் மின்சாரத்தை உற்பத்தி செய்வதற்கு 114 தொன் நிலக்கரி தேவைப்படுகிறது. இந்தோனேசியாவிலிருந்து பெறப்படும் நிலக்கரியைக் கொண்டே இங்கு மின் உற்பத்தி செய்யப்படவுள்ளது. அவுஸ்திரேலியா, தென்னாபிரிக்கா, சீனா போன்ற நாடுகளிலிருந்து கிடைக்கும் நிலக்கரியைவிட இந்தோனேசியாவிலிருந்து பெறப்படும் நிலக்கரி விலை குறைந்ததாகக் காணப்படுகிறது. மூன்று மாதங்கள் மின் உற்பத்தி செய்வதாயின் 7 மில்லியன் தொன் நிலக்கரி தேவைப்படும். எனவே மூன்று மாதங்களுக்குத் தேவையான நிலக்கரிகளை களஞ்சியப்படுத்தி வைப்பதற்கான களஞ்சிய வசதிகளும் அமைக்கப்பட்டுள்ளன. உடனடியாக மின் உற்பத்தியை ஆரம்பிப்பதற்குத் தேவையான நிலக்கரி ஏற்கனவே குவிக்கப்பட்டு களஞ்சியப்படுத்தப்படுகின்றது.
இந்தோனேசியாவிலிருந்து கப்பல் மூலம் எடுத்துவரப்படும் நிலக்கரி நுரைச்சோலை அனல் மின்னிலையம் அமைந்திருக்கும் கடற் பகுதிக்கு நேரடியாகக் கொண்டு வரப்படும். எனினும், கரையோரத்திலிருந்து 4 கிலோ மீற்றர் தொலைவில் கப்பல் நிறுத்தப்பட்டு, அங்கிருந்து மிதவைகளுக்கு மாற்றப்பட்டே நிலக்கரி கரைக்கு எடுத்துவரப்படும்.
இந்திய நிலக்கரி இல்லை
குறைந்த விலையில் இந்தியாவிலிருந்து நிலக்கரியைக் கொள்வனவு செய்யக்கூடியதாகவிருந்ததாலும், அதில் கந்தகத்தின் செறிவு அதிகமாகக் காணப்படுவதால் இயந்திரங்களைப் பாதிக்கும் அபாயம் காணப்படுகிறது. இதனால் இந்தியாவிலிருந்து நிலக்கரியைக் கொள்வனவு செய்வதில்லையெனத் தீர்மானிக்கப்பட்டுள்ளது.
இயந்திரப் பட்டிகள்
களஞ்சியத்திலிருந்து இயந்திரப் பட்டிகள் மூலம் சூளைக்கு எடுத்து வரப்படும் நிலக்கரிகள் 10 மில்லி மீற்றர் பரிமாணமுடைய சிறு துண்டு களாக்கப்பட்டு, கந்தகம் மற்றும் நைதரசன் வேறாக்கப்படும். கடல்நீரை வெப்பப்படுத்தி அதிலிருந்து பெறப்படும் நீராவியைக்கொண்டு இயந்திரங்கள் செயற்படும். கடல் நீரைக் கரைக்குக் கொண்டுவந்து சுத்திகரித்து வெப்பமாக்கிப் பயன்படுத்தப்படும் திட்டமே உள்ளது.
உசாத்துணை
பகுப்பு:இலங்கையிலுள்ள அனல் மின் நிலையங்கள் பகுப்பு:புத்தளம் மாவட்டத்திலுள்ள கட்டடங்களும் கட்டமைப்புக்களும்
கார்ல் யுங்கு
தற்போது நன்கு அறியப்பட்டுள்ள உளவியல் வகைப்படுத்தல், கூட்டு நனவிலி,  உளவியல் பகுப்பாய்ந்த மனப்பான்மைகள், அகமுகி போன்ற உளவியல் கருத்தாக்கங்களை ஜங் உருவாக்கியுள்ளார்.
மேற்சான்றுகள்
பகுப்பு:சுவிட்சர்லாந்து மருத்துவர்கள் பகுப்பு:1875 பிறப்புகள் பகுப்பு:1961 இறப்புகள் பகுப்பு:உளநோய் மருத்துவர்கள் பகுப்பு:உளநிலைப் பகுப்பாய்வு
வே. தில்லைநாயகம்
வேதி என்று அழைக்கப்படும் '''வே. தில்லைநாயகம்''' (சூன் 10, 1925 - மார்ச் 11, 2013) தமிழக நூலகத்துறையின் முன்னோடியாகக் கருதப்படுபவர். கன்னிமாரா பொதுநூலகத்தின் முதல் தொழில்புரி (Professional) நூலகர்; தமிழ்நாட்டு அரசு பொதுநூலகத்துறையின் முதல் தொழில்புரி நூலக இயக்குநர்.
வாழ்க்கைக் குறிப்பு
தேனி மாவட்டம் சின்னமனூரில் 1925 ஆம் ஆண்டு சூன் 10 நாள் தொடக்கப்பள்ளி ஆசிரியரான வீ. வேலுச்சாமி - அழகம்மை இணையர்களின் தலைமகனாகப் பிறந்தார். சின்னமனூரில் உள்ள கருங்கட்டான்குளம் நடுநிலைப் பள்ளியில் தன்னுடைய தொடக்கக் கல்வியைப் பெற்றார் (1931- 1938). உத்தமபாளையம் மாவட்டக் கழக உயர்நிலைப் பள்ளியில் (1938 – 1943) பள்ளி உயர்நிலைக் கல்வியைப் பெற்றார். சென்னைப் பல்கலைக் கழகத்தோடு இணைக்கப்பட்டிருந்த மதுரை அமெரிக்கன் கல்லூரியில் இடைநிலை (1944-46), இளங்கலைக் (1946-48) கல்வியைப் பெற்றார். தமிழறிஞர் ஆ. கார்மேகக் கோனார், ஆங்கிலப் பேராசிரியர் இரஞ்சிதம் ஆகியோர்தம் அன்பைப் பெற்ற மாணவராகத் திகழ்ந்தார்.
கும்மனூர் ஊராட்சி
கும்மனூர் ஊராட்சி (Kummanoor Gram Panchayat), தமிழ்நாட்டின் திருவள்ளூர் மாவட்டத்தில் உள்ள சோழவரம் வட்டாரத்தில் அமைந்துள்ளது. இந்த ஊராட்சி, மாதவரம் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1603 ஆகும். இவர்களில் பெண்கள் 809 பேரும் ஆண்கள் 794 பேரும் உள்ளனர்.
வே. தில்லைநாயகம்
வாழ்க்கைக் குறிப்பு
சென்னைப் பல்கலைக்கழகத்தில் பயின்று நூலக அறிவியல் பட்டயமும் (1949-50), நாக்பூர் பல்கலைக்கழகத்தில் பயின்று பொருளியலில் முதுவர் பட்டமும் (1953_55), மதுரை தியாகராசர் கல்லூரியில் கல்வி இளவர் பட்டமும் (1957-58) நிறைவு செய்தார். தில்லிப் பல்கலைக் கழகத்தில் பயின்று நூலகவியலில் முதுவர் பட்டமும் (1961-62) பெற்றார். அண்ணாமலைப் பல்கலைக்கழகத்தில் பயின்று பிரான்சு (1955-56), ஜெர்மன் (1956 - 57) மொழிகளில் சான்றிதழ்களும் பெற்றார். மதுரை காமராசர் பல்கலைக்கழகத்தில் பயின்று சோதிடத்தில் சான்றிதழும் பெற்றார்.
கும்மனூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
வே. தில்லைநாயகம்
நூலகத் துறையில் ஈடுபாடு
மாணவப் பருவத்திலேயே (1936 மே 20) நூலகத் தொடர்பு பெற்றவர்.. 1949 ஆம் ஆண்டில் அரசாங்கச் செலவில் நூலகப் பயிற்சி பெற்று பொதுக்கல்வித் துறை இயக்க முதல் நூலகர் (1949 சூலை 18 - 1962 திசம்பர் 12 பிற்பகல்) ஆனார். 1962 திசம்பர் 12 பிற்பகலில் கன்னிமாரா பொதுநூலகத்தில் நூலகரானார். 1972 சூலை 31ஆம் நாள் பிற்பகலில் தமிழக அரசு பொதுநூலகத் துறையின் முதல் இயக்குநராக உயர்ந்து 1982 ஆகத்து 31 ஆம் நாள் ஓய்வு பெற்றார். விடுதலை பெற்ற இந்தியாவில் ஒரே துறையில் தொடர்ந்து 10 ஆண்டுகள் இயக்குநராக இருந்தவர் இவர் ஒருவரே ஆவார். தேசிய, மாநில பல்கலைக்கழக நூலக குழுக்கள் பலவற்றில் உறுப்பினராக இருந்துள்ளார்.
நூலக இயக்கத்தின் பண்பும், பயனும் என்றும் இல்லாத அளவு உயர்ந்த வீச்சினைப் பெற்ற இவரது ஆட்சிக்காலம், தமிழக நூலக இயக்கத்தின் பொற்காலம் என்று நூல்சார்ந்த எல்லோரும் இவரைப் புகழ்ந்துள்ளார்கள். எனவேதான் இந்திய நூலகத்துறை முன்னோடி அரங்கநாதனின் ஏகலைவ மாணவரான இவரைத் தமிழக பொதுநூலக இயக்கத்தின் தந்தை எனப் புகழ்கின்றனர்.
கும்மனூர் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
வே. தில்லைநாயகம்
நூலகத் துறையில் ஈடுபாடு
ஏறத்தாழ 1000 எழுத்துரைகள் எழுதியவர். இதில் 101 ஆங்கில எழுத்துரைகள். இதில் சில இந்தி, மராத்தி, கன்னடம், மலையாளம் முதலிய மொழிகளில் மொழிமாற்றம் பெற்றுள்ளன.வானொலி/ளி நிகழ்வுகளில் பெரும் பங்கு கொண்டுள்ளார். இதில் நூலக இயல் சிறப்பிடம் பெறுகிறது. இந்தியாவின் முன்னோடி முயற்சியாகத் தமிழில் 1951-1982 இல் இவர் பதிப்பித்த நூற்றொகைகள், குழந்தை நூற்றொகைகள், நூல்கள் அறிமுக விழா மலர்கள் முதலியன தமிழ் நூல்கள் வளம் காட்டுவன. இவர் வெளியிட்டுள்ள ஆய்வறிக்கைகள், நூலக வளர்ச்சித் திட்டங்கள் ஆய்வேடுகளாகும்.
இந்திய நூலக இயக்கம் என்னும் இவரது நூல், இவர் 40 ஆண்டுகளாகச் சேகரித்த தகவல்கள் 400 பக்கங்களில் 4000 ஆண்டு வரலாற்றைக் கொண்டதாக இருக்கிறது.
கும்மனூர் ஊராட்சி
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வே. தில்லைநாயகம்
பரிசு பெற்ற நூல்கள்
இவரது குறிப்பேடு என்னும் நூல்தான் தமிழில் முதன்முதலாக வெளிவந்த ஆண்டுநூல் (Year Book) ஆகும்.
இவர் எழுதிய நூல்கள்
முதியோர் கல்வி மடல்:
இந்தியத் தொகை வரிசை:
அரங்கநாதன் வரிசை:
வாழ்க்கை வரலாறு:
அறிவியல்:
நிலவரைவியல்:
தமிழியல்:
ஆண்டு நூல் (Year Book)
நூற்பட்டியல்கள்
மறைவு
வே. தில்லைநாயகம் 2013ஆம் ஆண்டு மார்ச் 11 அன்று தேனி மாவட்டம் கம்பம் நகரில் மரணமடைந்தார்.
பிற
தமிழ்நாட்டரசு பொதுநூலகத்துறையின் சின்னமனூர் கிளையில் நூலக வாசகர் வட்டத்தின் சார்பில் நடைபெற்ற விழாவில் வே. தில்லைநாயகத்தின் படத்தை விருபா.காம் நிறுவுநர் து. குமரேசன் திறந்து வைத்தார்.
வெளி இணைப்புக்கள்
பகுப்பு:1925 பிறப்புகள் பகுப்பு:2013 இறப்புகள் பகுப்பு:இந்திய எழுத்தாளர்கள் பகுப்பு:தமிழக எழுத்தாளர்கள் பகுப்பு:தமிழ்நாடு அரசு அதிகாரிகள் பகுப்பு:நூலகவியலாளர்கள் பகுப்பு:தமிழ் நூலகவியலாளர்கள் பகுப்பு:தமிழறிஞர்கள் பகுப்பு:தேனி மாவட்ட எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:தமிழ் நூற்பட்டியலாளர்கள்
அண்டார்டிக்கா ஒப்பந்தம்
அண்டார்டிக்கா ஒப்பந்தம் Antarctic Treaty System(ATS); என்பது 1959 டிசம்பர் 1 ஆம் நாள் ஏற்படுத்தப்பட்ட ஓர் ஒப்பந்தமாகும். அண்டார்டிக்கா கண்டத்தில் இராணுவ நடவடிக்கைகளை நிறுத்தவும் அக்கண்டத்தை அறிவியல் ஆராய்ச்சிக்கு மட்டுமே பயன்படுத்தவும் இந்நாளில் ஒப்பந்தம் செய்யப்பட்டது. தடை செய்யப்பட இயலாத அண்டார்டிகா கண்டத்தில் அனைத்துலக உறவுகளை ஒழுங்குபடுத்தும் வகையில் அர்ஜென்டினா, ஆஸ்திரேலியா, பெல்ஜியம், சிலி, பிரான்சு, ஜப்பான், நியூசிலாந்து, நார்வே, சோவியத் ஒன்றியம், தென்னாப்பிரிக்கா, ஐக்கிய இராச்சியம், ஐக்கிய அமெரிக்கா ஆகிய 12 நாடுகள் இதில் கையெழுத்திட்டன. இப்பகுதியில் எவ்வித இராணுவ நடவடிக்கைகளை எந்த நாடுகளும் மேற்கொள்ளாமல் அறிவியல் ஆய்வுகளை மட்டுமே செய்வதற்கு மேலும் 47 நாடுகள் கையெழுத்திட்டுள்ளன.
மேற்கோள்கள்
பகுப்பு:அண்டார்க்டிக்கா பகுப்பு:அர்கெந்தீனாவின் ஒப்பந்தங்கள் பகுப்பு:ஆத்திரேலியாவின் ஒப்பந்தங்கள் பகுப்பு:ஆஸ்திரியாவின் ஒப்பந்தங்கள் பகுப்பு:பெல்ஜியமின் ஒப்பந்தங்கள் பகுப்பு:கனடாவின் ஒப்பந்தங்கள் பகுப்பு:சிலியின் ஒப்பந்தங்கள் பகுப்பு:கொலம்பியாவின் ஒப்பந்தங்கள் பகுப்பு:கியூபாவின் ஒப்பந்தங்கள் பகுப்பு:செக்கோசிலோவாக்கியாவின் ஒப்பந்தங்கள் பகுப்பு:டென்மார்க்கின் ஒப்பந்தங்கள் பகுப்பு:இடாய்ச்சு மக்களாட்சிக் குடியரசின் ஒப்பந்தங்கள் பகுப்பு:எக்குவடோரின் ஒப்பந்தங்கள் பகுப்பு:எசுத்தோனியாவின் ஒப்பந்தங்கள் பகுப்பு:பின்லாந்தின் ஒப்பந்தங்கள் பகுப்பு:பிரான்சின் ஒப்பந்தங்கள் பகுப்பு:கிரேக்க நாட்டின் ஒப்பந்தங்கள் பகுப்பு:குவாத்தமாலாவின் ஒப்பந்தங்கள் பகுப்பு:இந்தியாவின் ஒப்பந்தங்கள் பகுப்பு:இத்தாலியின் ஒப்பந்தங்கள் பகுப்பு:யப்பானின் ஒப்பந்தங்கள் பகுப்பு:மலேசியாவின் ஒப்பந்தங்கள் பகுப்பு:மொனாக்கோவின் ஒப்பந்தங்கள் பகுப்பு:நியூசிலாந்தின் ஒப்பந்தங்கள் பகுப்பு:நோர்வேயின் ஒப்பந்தங்கள் பகுப்பு:பாக்கித்தானின் ஒப்பந்தங்கள் பகுப்பு:பப்புவா நியூ கினியாவின் ஒப்பந்தங்கள் பகுப்பு:பெருவின் ஒப்பந்தங்கள் பகுப்பு:போர்த்துகலின் ஒப்பந்தங்கள் பகுப்பு:சிலோவாக்கியாவின் ஒப்பந்தங்கள் பகுப்பு:தென்னாப்பிரிக்காவின் ஒப்பந்தங்கள் பகுப்பு:தென் கொரியாவின் ஒப்பந்தங்கள் பகுப்பு:எசுப்பானியாவின் ஒப்பந்தங்கள் பகுப்பு:சுவீடனின் ஒப்பந்தங்கள் பகுப்பு:சுவிட்சர்லாந்தின் ஒப்பந்தங்கள் பகுப்பு:செக் குடியரசின் ஒப்பந்தங்கள் பகுப்பு:நெதர்லாந்தின் ஒப்பந்தங்கள் பகுப்பு:சீனாவின் ஒப்பந்தங்கள் பகுப்பு:சோவியத் ஒன்றியத்தின் ஒப்பந்தங்கள் பகுப்பு:ஐக்கிய இராச்சியத்தின் ஒப்பந்தங்கள் பகுப்பு:ஐக்கிய அமெரிக்காவின் ஒப்பந்தங்கள் பகுப்பு:துருக்கியின் ஒப்பந்தங்கள் பகுப்பு:உருகுவையின் ஒப்பந்தங்கள் பகுப்பு:வெனிசுவேலாவின் ஒப்பந்தங்கள் பகுப்பு:மேற்கு செருமனியின் ஒப்பந்தங்கள்
சனாதிபதி மாளிகை, கொழும்பு
சனாதிபதி மாளிகை (President's House) இலங்கை சனாதிபதியின் அதிகாரபூர்வ வதிவிடமும், பணியிடமும் ஆகும். இம் மாளிகை இலங்கையில் கொழும்பு கோட்டையில் சனாதிபதி மாவத்தையில் அமைந்துள்ளது. 1804 ஆம் ஆண்டு முதல் இது பிரித்தானிய ஆளுநர்கள், மகா தேசாதிபதிகள், மற்றும் இலங்கை அரசுத்தலைவர்களின் இல்லமாக இருந்து வருகிறது. 1972 ஆம் ஆண்டில் இலங்கை குடியரசாக மாறும் வரை "அரசர் மாளிகை" அல்லது "இராணி மாளிகை" என்று அழைக்கப்பட்டது.
இந்த மாளிகையை 29 ஆளுநர்களும், ஆறு சனாதிபதிகளும் அதிகாரப்பூர்வமாகப் பயன்படுத்தினர். தற்போது இதை சனாதிபதி கோட்டாபய ராஜபக்ச அரசு செயல்பாடுகளுக்கு பயன்படுத்துகிறார். ஜனாதிபதி செயலகம் சனாதிபதியின் அலுவலகமாக செயல்படுகிறது.
இடச்சுக் காலம்
16-ஆம் நூற்றாண்டில் போர்த்துக்கீசரால் கட்டப்பட்டு பின்னர் இடிக்கப்பட்ட செயின்ட் பிரான்சிசு தேவாலயத்தின் இடத்தில் கடைசி இடச்சு ஆளுநர் யோகான் வான் அங்கெல்பீக் இரண்டு மாடிக் குடியிருப்பைக் கட்டினார்.
பிரித்தானியர் காலம்
இம் மாளிகை பிரித்தானிய ஆளுனர் பிரடெரிக் நோர்த்தின் கீழ் வருவாய் அதிகாரியாகப் பணியாற்றிய ஜோர்ஜ் மெல்வின் லெசுலி என்பவரிடம் இருந்து அரசக் கணக்காய்வு அறிக்கையின்படி 10,000 பவுண்கள் குறைவுற்றிருந்தமையால் அவரது மனைவியும் அங்கெல்பீக்கின் பேத்தியினால் இவ்வில்லம் அரசாங்கத்திற்கு 1804 சனவரி 17 அன்று விற்கப்பட்டது.
பிரித்தானியர்கள் இந்த வீட்டைக் கைப்பற்றிய பின்னர், இது இலங்கை ஆளுநரின் அதிகாரபூர்வ இல்லமாக மாறியது. அப்போது இது "அரசு மாளிகை" என்று அறியப்பட்டது, ஆனால் இது பொதுவாக அக்காலப் பிரித்தானிய முடியாட்சியைப் பொறுத்து "மன்னர் மாளிகை" என்றும் "இராணி மாளிகை" என்றும் அழைக்கப்பட்டது.
விடுதலைக்குப் பின்னர்
1948 இல் சுதந்திரம் பெற்றதிலிருந்து இந்த வீடு மகா தேசாதிபதியின் அதிகாரபூர்வ இல்லமாக மாறியது. 1972 இல் இலங்கை குடியரசாக மாறிய பின்னர் 1972 ஆம் ஆண்டில் இது முறையாக சனாதிபதி மாளிகை என மறுபெயரிடப்பட்டது. வில்லியம் கோபல்லவா கடைசி மகாதேசாதிபதியாகவும், முதல் சனாதிபதியாகவும் இம்மாளிகையைப் பயன்படுத்தினார்.
செயவர்தன புனரமைப்பு
1980கள் மற்றும் 1990களில் இலங்கையின் முன்னணிக் கட்டிடக் கலைஞர்களில் ஒருவரான ஜெஃப்ரி பாவாவின் வழிகாட்டுதலின் பேரில் இம்மாளிகை புதுப்பிக்கப்பட்டது.
ராசபக்ச புனரமைப்பு
இது 2000-ஆம் ஆண்டுகளில் மீண்டும் ஒரு நிலத்தடி பதுங்கு குழி மூலம் புதுப்பிக்கப்பட்டது.
இலங்கைப் போராட்டங்களின் போது எதிர்ப்பாளர்களின் ஆக்கிரமிப்பு
2022 இலங்கைப் போராட்டங்களின் போது, அரசுத்தலைவர் கோட்டாபய ராஜபக்ச உடனடியாகப் பதவி விலக வேண்டும் என்று கோரி பல்லாயிரக்கணக்கான போராட்டக்காரர்கள் 2022 சூலை 9 சனிக்கிழமை சனாதிபதி மாளிகை மற்றும் சனாதிபதி செயலகத்தை முற்றுகையிட்டு ஆக்கிரமித்தனர். ஏராளமானோர் பாதுகாப்பு வலயத்தை உடைத்துக் கொண்டு சனாதிபதி மாளிகைக்குள் நுழைந்தனர். ஆனாலும், அதற்கு முன்னரேயே ராஜபக்ச அவ்விடத்தை விட்டு பாதுகாப்பான இடத்துக்கு வெளியேறினார். கோட்டாபய ராஜபக்ச சூலை 13 அன்று தாம் பதவியில் இருந்து விலகவிருப்பதாக சபாநாயகருக்கு அறிவித்தார்.
கோர்டன் பூங்கா
சுமார் 4 acre நிலம், ஆளுநர் சர் ஆர்தர் ஹாமில்டன் கார்டன் 1887 இல் விக்டோரியா மகாராணியின் பொன்விழா கொண்டாட்டங்களை முன்னிட்டு தனது சொந்த செலவில் கார்டன் தோட்டங்களை அமைத்தபோது இந்த குடியிருப்பு மேலும் ஈர்ப்பைப் பெற்றது. தோட்டங்கள் பல்வேறு வகையான மரங்களை பெருமைப்படுத்துகின்றன. விக்டோரியா மகாராணியின் பளிங்கு சிலை தோட்டங்களில் இருந்து 2006 இல் அகற்றப்பட்டது. கோர்டன் கார்டன்ஸ் 1980 ஆம் ஆண்டு வரை ஜனாதிபதி மாளிகையின் ஒரு பகுதியாக மாற்றப்பட்டது; இது இப்போது பொதுமக்களுக்கு வரம்பின்றி திறந்துவிடப்பட்டிருந்தது.
கிலோமீட்டர் பூச்சியம்
இலங்கையில், கொழும்பிலிருந்து அனைத்து தூரங்களும் ஜனாதிபதி மாளிகையில் இருந்து முறையாக, மைல்களில் அளவிடப்படுகின்றன. இந்த நடைமுறை 1830 ஆம் ஆண்டில் கொழும்பு-கண்டி சாலையை நிர்மாணிப்பதன் மூலம் தொடங்கியது, இது தீவின் முதல் நவீன நெடுஞ்சாலை ஆகும். அப்போதிருந்து, பெரும்பாலான நெடுஞ்சாலைகள் கொழும்பிலிருந்து உருவாகின்றன.
பொது அணுகல் மற்றும் பாதுகாப்பு
கிங்ஸ் ஹவுஸ் 20 ஆம் நூற்றாண்டின் ஆரம்பம் வரை பொதுமக்களுக்கு மட்டுப்படுத்தப்பட்ட திறப்பைக் கொண்டிருந்தது. காலனித்துவ அதிகாரிகள் மட்டுமே ஆளுநரை வசிக்கும் போது அணுக அனுமதிக்கப்பட்டனர்.
சனாதிபதி மாவத்தை மூடுவது
சுதந்திரம் பெற்றதிலிருந்து, குயின்ஸ் ஹவுஸ் அறியப்பட்டதால் பல வழிகளில் அணுகக்கூடியதாக இருந்தது. கோர்டன் கார்டன்ஸ் ஒரு பொது பூங்காவாக திறந்திருக்கும். அவசர காலங்களில் அணுகல் குறைவாக இருந்தது மற்றும் குயின்ஸ் சாலை மூடப்பட்டது. அமைதி காலத்தில் இவை மீண்டும் திறக்கப்பட்டன, 1980 வரை, கோர்டன் கார்டன்ஸ் ஜனாதிபதி மாளிகைக்கு எடுத்துக் கொள்ளப்பட்டது. மத்திய வங்கி குண்டுவெடிப்பைத் தொடர்ந்து, பழைய கொழும்பு கலங்கரை விளக்கம் வரை வாகனப் போக்குவரத்திற்காக சனாதிபதி மாவத்தை (முறையாக குயின்ஸ் சாலை) நிரந்தரமாக மூடப்பட்டு மேலும் பாங்க் ஆப் சிலோன் மாவத்தை வரை நீட்டிக்கப்பட்டது. இது 2015 ஆம் ஆண்டின் தொடக்கத்தில் மீண்டும் திறக்கப்பட்டது, ஜூன் 2016 இல் ஜனாதிபதி மாளிகை ஒரு வாரம் பொதுமக்களுக்கு திறக்கப்பட்டது.
பாதுகாப்பு
18-ஆம் நூற்றாண்டிலிருந்து காலனித்துவ படைகளால் நிரந்தர பாதுகாப்பு வழங்கப்பட்டது. 20-ஆம் நூற்றாண்டில், ஆளுநரின் காவலர் அரச மாளிகைக்கு எதிரே அமைந்துள்ள ஜி.பி.ஓ கட்டிடத்தின் அடித்தளத்தில் அமைந்திருந்தார். 1979-ஆம் ஆண்டில், இலங்கை இராணுவக் காவல்துறை பாதுகாப்பு கடமைகளைச் செய்வதற்காக சனாதிபதி மாளிகையில் சனாதிபதியின் தனிப்பட்ட காவல் நிறுவனத்தை உருவாக்கியது. தற்போது சனாதிபதி மாளிகை சனாதிபதியின் பாதுகாப்பு பிரிவால் பாதுகாக்கப்படுகிறது.
வெளி இணைப்புகள்
பகுப்பு:இலங்கையில் பிரித்தானியக் கட்டிடக்கலை பகுப்பு:இலங்கையில் இடச்சுக் கட்டிடக்கலை பகுப்பு:இலங்கையில் அரசக் கட்டடங்கள் பகுப்பு:இலங்கை அரசு
பிரேசில் தேசிய காற்பந்து அணி
பிரேசில் தேசிய கால்பந்து அணி (Seleção Brasileira) பன்னாட்டு ஆடவர் காற்பந்தாட்டப் போட்டிகளில் பிரேசில் சார்பாக விளையாடும் தேசிய அணியாகும். இதனை பிரேசிலில் கால்பந்தாட்டத்தை கட்டுப்படுத்தும் பிரேசிலிய கால்பந்து கூட்டமைப்பு (CBF) நிர்வகிக்கிறது. பன்னாட்டுக் கால்பந்து சங்கங்களின் கூட்டமைப்பில் 1923 முதல் அங்கத்தினராக உள்ளது; தென்னமெரிக்க கால்பந்து கூட்டமைப்பில்  1916 முதல்  அங்கத்தினராக உள்ளது.
உலகக்கோப்பை காற்பந்து வரலாற்றில் பிரேசில் ஐந்து முறை (1958, 1962, 1970, 1994, 2002) கோப்பையை வென்று மிகவும் வெற்றிகரமான கால்பந்து அணியாக விளங்குகிறது. பிபா கூட்டமைப்புக்களின் கோப்பைப் போட்டிகளிலும் நான்கு முறை வெற்றி கண்டு சாதனை படைத்துள்ளனர். 1997, 2005, 2009 மற்றும் 2013 ஆண்டுகளில் கோப்பையை வென்று நடப்பு வாகையாளர்களாக உள்ளனர். இதுவரை நடந்த அனைத்து உலகக்கோப்பை போட்டிகளிலும் பங்கேற்ற ஒரே தேசிய அணியாக பிரேசில் சாதனை படைத்துள்ளது.
பிரேசில் தேசிய கால்பந்து அணி உலக கால்பந்து எலோ தர வரிசையில் உலகின் முதலிடத்தைப் பெற்றுள்ளது. பிபா தர வரிசையில் 11ஆம் இடத்தில் உள்ளது.
நான்கு வெவ்வேறு கண்டங்களில் நடந்த உலகக்கோப்பைகளில் வென்ற பெருமையும் பிரேசிலுக்கு உண்டு: ஐரோப்பாவில் சுவீடனில் 1958இலும்  தென் அமெரிக்காவில் சிலியில் 1962இலும் வட அமெரிக்காவில் (இருமுறை) மெக்சிக்கோவில் 1970இலும் ஐக்கிய அமெரிக்காவில் 1994இலும்  ஆசியாவில் கொரியா/சப்பானில் 2002இலும்  கோப்பையை வென்றுள்ளது. தொடர்ந்த  அலுவல்முறையான 35 ஆட்டங்களில் தோல்வியடையாத  சாதனையை  எசுப்பானியாவுடன் பகிர்கின்றனர். கால்பந்து இரசிகர்களிடையே பரவலான மேற்கோளுரை: "Os ingleses o inventaram, os brasileiros o aperfeiçoaram" ("ஆங்கிலேயர்கள் கண்டுபிடித்தனர், பிரேசிலியர் கச்சிதப் படுத்தினர்").
பிரேசில் 2014 உலகக்கோப்பையை நடத்தும் நாடாக இருப்பதால் தானியக்கமாக போட்டியில் விளையாடத் தகுதி பெறுகிறது.
வெளி இணைப்புகள்
பகுப்பு:தேசியக் கால்பந்து அணிகள் பகுப்பு:பிரேசிலில் விளையாட்டு
மகாத்மா அய்யங்காளி மண்டபம்
thumb| திருவனந்தபுரத்தில் மகாத்மா அய்யங்காளி மண்டபம் மகாத்மா அய்யங்காளி மண்டபம் (Mahatma Ayyankali Hall) இந்தியாவின் கேரள மாநிலம் திருவனந்தபுரத்தில் உள்ளது. இந்த நகர அரங்கம் முன்னதாக வி.ஜே.டி மண்டபம் என்ற பெயரால் அழைக்கப்பட்டு வந்தது. 1896 ஆம் ஆண்டில் அப்போதைய இங்கிலாந்து ராணியாக இருந்த விக்டோரியா மகாராணியின் முடிசூட்டு விழாவின் 50 ஆவது ஆண்டு நிறைவை நினைவுகூரும் வகையில், பிரித்தானியப் பேரரசின் அப்போதைய திருவாங்கூர் மன்னராக இருந்த சிறீ மூலம் திருனல் ராம வர்மாவுக்கு இம்மண்டபம் பரிசாக வழங்கப்பட்டது.
சமூக சீர்திருத்தவாதியான அய்யங்காளியை கௌரவிப்பதற்காக 2019 ஆம் ஆண்டில் தற்போதைய கேரள முதல்வர் பினராயி விஜயன் வி.ஜே.டி மண்டபத்தை மறுபெயரிட்டு அழைத்தார். அய்யங்காளியை கௌரவிப்பதற்கு இதைவிட மிகவும் பொருத்தமான வேறுவழிகள் இருக்கின்றன என்று நினைத்த சில வரலாற்றாசிரியர்கள்  விமர்சனங்கள் முன்வைத்தனர். சன்னி கபிகாட்டு போன்ற தலித் ஆர்வலர்கள், மண்டபத்தின் மறுபெயரிடுதலை ஆதரித்தனர். ஏனெனில் அய்யங்காளி அதுவரையில் மரியாதைக்குரிய வகையில் கௌரவிக்கப்படவில்லை என்றும், மண்டபத்தின் பெயரை  மாற்றுவது அய்யங்காளி மற்றும் ஒட்டுமொத்த தலித் சமூகத்திற்கும் உரிய மரியாதையை அளிக்கும் என்றும் அவர்கள் கருதுகின்றனர்.
இன்று, இந்த மண்டபம் அதன் கட்டடக்கலை மற்றும் கலாச்சார செழுமையைத் தக்க வைத்துக் கொண்டுள்ளது மற்றும் திருவனந்தபுரத்தில் கண்காட்சிகள் மற்றும் கலாச்சார கூட்டங்களுக்கான மிகவும் விரும்பப்படும் மையங்களில் ஒன்றாகவும் திகழ்கிறது.
மேற்கோள்கள்
பகுப்பு:திருவனந்தபுரத்திலுள்ள கட்டடங்கள்
நாசா வேல்ட் வின்ட்
வேல்ட் விண்ட் மென்பொருளானது நாசா, திறந்த நிரலாக்க குழுக்களாலும் மைக்ரோசாப்ட் விண்டோஸ் இயன்குதளத்திற்கென உருவாக்கப்பட்ட மென்பொருளாகும். இம்மென்பொருளில் பொதுவில் கிடைக்கும் பல்வேறு லேயர்கள் (Layers) பயன்படுத்தப்படுகின்றது. இவற்றுள் செய்மதியூடான படங்கள், வானில் இருந்து எடுக்கப்பட்ட ஒளிப்படங்கள் பாவிக்கும் வசதியுள்ளது.
மேலோட்டம்
வேல்ட் விண்ட் மென்பொருளானது ஆரம்பத்தில் 2004 ஆம் ஆண்டு அறிமுகப்படுத்தப்பட்டது. இதன் பிந்தைய பதிப்பான 1.4 ஆனது வேல்ட் விண்ட் செண்டரல்/பிறீ ஏத் பவுண்டேசன்ன் (WorldWind Central/Free Earth Foundation) ஊடாகப் பெரும்பாலும் திறந்த நிரலாக்க குழுக்களூடாகவே பெரிதும் முன்னெடுக்கப்பட்டது.
பகுப்பு:மென்பொருள்
கிழக்கு நியூ பிரிட்டன்
கிழக்கு நியூ பிரிட்டன் (East New Britain) பப்புவா நியூ கினியின் ஒரு மாகாணம் ஆகும். இம்மாகாணத்தில் நியூ பிரிட்டன் தீவின் வடகிழக்குப் பகுதியும், டியூக் ஒஃப் யோக் தீவுகளும் அடங்கியுள்ளன. 1994 ஆம் ஆண்டில் இடம்பெற்ற பெரும் எரிமலை வெடிப்பினால் இதன் தலைநகரமாக இருந்த ரபாவுல் முற்றாக அழிந்ததை அடுத்து அதன் அருகில் இருந்த கொக்கோப்போ நகரம் புதிய தலைநகராக்கப்பட்டது. இம்மாகாணத்தின் மொத்த நிலப்பரப்பு 15,816 சதுரகிமீ ஆகும், 2000 ஆம் ஆண்டுக் கணக்கெடுப்பின் படி மக்கள்தொகை 220,133 ஆகும், இது 2011 கணக்கெடுப்பில் 328,369 ஆக உயர்ந்தது.
வெளி இணைப்புகள்
பகுப்பு:பப்புவா நியூ கினியின் மாகாணங்கள்
மாலன்
மாலன் என அறியப்படும் மாலன் நாராயணன் (Maalan Narayanan, பிறப்பு: 16 செப்டம்பர் 1950) நன்கு அறியப்பட்ட எழுத்தாளரும், ஊடகவியலாளரும்' சாகித்திய அகாதமி விருது பெற்றவரும் ஆவார். புதிய தலைமுறை என்னும் இதழின் ஆசிரியராகப் பணியாற்றியுள்ளார். முன்னதாக இந்தியா டுடே (தமிழ்), தினமணி, குமுதம், குங்குமம் ஆகிய முன்னணித் தமிழ் இதழ்களிலும், சன் செய்தித் தொலைக்காட்சியின் ஆசிரியராகவும் திசைகள் என்ற இணையம் வழிச் சஞ்சிகையின் ஆசிரியராகவும் பணியாற்றியுள்ளார்.
இதழியல் பணிகள்
சாவி, குமுதம் ஆகிய இதழ்களில் துணை ஆசிரியராகப் பணியாற்றியவர்.
1981ல் 'திசைகள்' இதழின் ஆசிரியராகப் பொறுப்பேற்றார். பின்னர் இந்தியா டுடே (தமிழ்), தின மணி, குமுதம், குங்குமம், புதிய தலைமுறை (2009 அக்டோபர் முதல்) ஆகிய இதழ்களிலும் சன் நியூஸ் தொலைக்காட்சியிலும் ஆசிரியராகப் பணியாற்றினார். ஒருங்குறி எழுத்துருவில் அமைந்த முதல் தமிழ் இணைய இதழான 'திசைகள்' இதழின் ஆசிரியர். கணினியில் தமிழை வளர்ப்பதில் ஆர்வம் கொண்ட மாலன், மைக்ரோசாஃப்ட் நிறுவனத்தின் ஆபீஸ் மென்பொருள் தமிழாக்கம் செய்யப்பட்டதில் முக்கியப் பங்காற்றினார்.
கல்முனை கார்மேல் பற்றிமாக் கல்லூரி
கல்முனை கார்மேல் பற்றிமாக் கல்லூரி இலங்கையின் கிழக்கு மாகாணத்தில் கல்முனைப் பகுதியிலுள்ள முன்னணிப் பாடசாலைகளில் ஒன்றாகும். தேசியப் பாடசாலையாக உயர்ந்து நிற்கும் இப்பாடசாலை மாணவர் விடுதி உள்ளிட்ட வசதிகளைக் கொண்டது.
மாலன்
இதழியல் பணிகள்
இந்தியப் பிரதமர்கள் நரசிம்மராவ், வாஜ்பாய் மற்றும் இந்தியக் குடியரசுத் தலைவர் கே. ஆர். நாராயணன் ஆகியோருடன் அவர்களது ஊடகக் குழு உறுப்பினராக வெளிநாட்டுப் பயணங்கள் மேற்கொண்டவர். மனோன்மணியம் சுந்தரனார் பல்கலைக்கழகம், பாரதிதாசன் பல்கலைக்கழகம் ஆகியவற்றில் மேலவை உறுப்பினராகப் பணியாற்றினார்.
கல்முனை கார்மேல் பற்றிமாக் கல்லூரி
வரலாறு
கல்முனையில் கத்தோலிக்க மறைபரப்பாளர்களின் கல்விப்பணி  இருபதாம் நூற்றாண்டின் தொடக்கப்பகுதியில் தொடக்கியது. (இதற்கு முன்னதாக உவெஸ்லியன் மறைபரப்பாளர் கல்முனையில் கல்விப்பணி புரிந்து வந்தனர்). புனித மேரிக் கல்லூரி மற்றும் ஆண்களுக்கான பாடசாலை ஒன்றும் கல்முனை புனித இருதய நாதர் தேவாலயத்தில் கத்தோலிக்க மறைபரப்பாளர்களால் இயங்கி வந்ததது. 1938 இன் பிற்பகுதியில் புனித சூசையப்பர் சங்க அருட் சகோதரர்கள் இப்பாடசாலையைப் பெறுப்பேற்றனர். 1950இல் இப்பாடசாலை பாற்றிமாக் கல்லூரி எனப் பெயரிடப்பட்டது.
மாலன்
எழுத்துப் பணி
இவரது சிறுகதைகள் மதுரைக் காமராசர் பல்கலைக்கழகத்தில் சமகால இலக்கியத்திற்கான நூலாக ஐந்தாண்டுகளுக்கும் மேலாக முதுநிலை மாணவர்களுக்குப் பரிந்துரைக்கப்பட்டிருந்தது. இவரது படைப்புக்கள் குறித்து தமிழ்நாட்டில் உள்ள சில பல்கலைக்கழகங்களில் நான்கு மாணவர்கள் முனைவர் பட்ட ஆய்வு மேற்கொண்டிருக்கிறார்கள். சிங்கப்பூர் அரசு நிறுவனமான சிங்கப்பூர் தேசியக் கலைமன்றம் ஆதரவில் நடைபெறும் எழுத்தாளர் வார நிகழ்ச்சிக்கும், தேசிய நூலக வாரியத்தால் ஏற்பாடு செய்யப்பட்ட வாசிப்போம் சிங்கப்பூர் நிகழ்ச்சிக்கும் அழைக்கப்பட்டவர்.
கல்முனை கார்மேல் பற்றிமாக் கல்லூரி
வரலாறு
1928 சூலை18 இல் கார்மேல் பெண்கள் பாடசாலை கல்முனையில் நிறுவப்பட்டது. 1958 இல் இது கார்மேல் உயர் பள்ளியாக தரமுயர்ந்தது. 1960களில் மாணவர் தொகைக்கேற்ப அரசு பாடசாலைகளை உயர் மத்திய பள்ளிகளாகத் தரமுயர்த்தியது. இந்நோக்கத்திற்காக மக்களின் வேண்டுகோளின்படி பாற்றிமாக் கல்லூரியும் கார்மேல் பெண்பள்ளியும் ஒன்றிணைக்கப்பட்டு கார்மேல் பற்றிமாக் கல்லூரி உருவாக்கப்பட்டது.
மாலன்
எழுத்துப் பணி
சாகித்ய அகாதெமியின் பொதுக் குழுவிலும், லலித் கலா அகாதெமி, ஆகியவற்றின் பொதுக் குழு உறுப்பினர். ராஜாராம் மோகன்ராய் நூலக அறக்கட்டளையின் உறுப்பினர். சாகிததிய அகாதெமியின் தமிழ் ஆலோசனைக் குழு உறுப்பினராக 2018ஆம் ஆண்டு முதல் 2022ஆம் ஆண்டு வரை நியமிக்கப்பட்டுள்ளார்.
கல்முனை கார்மேல் பற்றிமாக் கல்லூரி
வெளி இணைப்புகள்
பகுப்பு:அம்பாறை மாவட்டப் பாடசாலைகள் பகுப்பு:அம்பாறை மாவட்டத் தமிழ்ப் பாடசாலைகள் பகுப்பு:கல்முனை
மாலன்
எழுத்துப் பணி
இந்தியாவில் அவசர நிலைக்கு எதிராக இவர் எழுதிய கவிதை ஆங்கிலத்தில் மொழிபெயர்க்கப்பட்டு, டஃப்ட் பல்கலைக் கழக அமெரிக்கப் பேராசிரியர் ஆலிவர் பெரி தொகுத்த ஒரு நூலில் (Voices of Emergency) இடம் பெற்றுள்ளது. இவரது சிறுகதைகள் சீனம், மலாய், பிரன்ச் மொழிகளில் மொழிபெயர்க்கப்பட்டுள்ளன. இவரது கதைகள் ஆங்கிலம் மற்றும் இந்திய மொழிகளிலும் மொழிபெயர்க்கப்பட்டு இல்லஸ்ட்ரேடட் வீக்லி ஆஃப் இந்தியா, டெக்கான் ஹெரால்ட், இந்தியா டுடே (மலையாளம்), மாத்ருபூமி (மலையாளம்), விபுலா (இந்தி) ஆகிய இதழ்களில் வெளியாகியுள்ளன. கல்கத்தாவில் உள்ள எழுத்தாளர்கள் பயிலரங்கு (Writers Workshop) தனது ஆங்கிலத் தொகுப்பில் இவரது கதைகளை வெளியிட்டிருக்கிறது.
வெளி இணைப்புகள்
பகுப்பு:தமிழக எழுத்தாளர்கள் பகுப்பு:தமிழக ஊடகவியலாளர்கள் பகுப்பு:1950 பிறப்புகள் பகுப்பு:விருதுநகர் மாவட்ட நபர்கள் பகுப்பு:திருநெல்வேலி மாவட்ட எழுத்தாளர்கள் பகுப்பு:சாகித்திய அகாதமி விருது பெற்ற தமிழ் எழுத்தாளர்கள் பகுப்பு:வாழும் நபர்கள்
நேம்சா கிப்சன்
நேம்சா கிப்சன்  (Nemcha Kipgen) ஒரு இந்திய அரசியல்வாதியும், மணிப்பூர் மாநில பாரதிய ஜனதா கட்சியின் உறுப்பினரும் ஆவார். 2017  கிப்சன் 2017 ஆம் ஆண்டு முதல் பாரதிய ஜனதா கட்சியிலிருந்து காங்போக்பி தொகுதியில் இருந்து மணிப்பூர் சட்டமன்ற உறுப்பினராக உள்ளார். முதல்வர் பிரேன் சிங்கின் முதல் அமைச்சரவையில் சமூக நலன் மற்றும் ஒத்துழைப்பு அமைச்சராக (2017-2020) இருந்தார். துணி, வணிகம் மற்றும் தொழில்துறைக்கான அமைச்சராகவும், பிரேன் சிங்கின் இரண்டாவது அமைச்சரவையில் கூட்டுறவுத் துறை அமைச்சராகவும் பதவியிலிருந்தார்.
மேற்கோள்கள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
சோடியம் ஐப்போநைட்ரைட்டு
சோடியம் ஐப்போநைட்ரைட்டு (Sodium hyponitrite) என்பது Na2N2O2 அல்லது (Na+)2[ON=NO]2−. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இரண்டு வகையான ஐப்போநைட்ரைட்டு அயனிகள் காணப்படுகின்றன. அவை சிசு வடிவம் மற்றும் டிரான்சு வடிவம் என்ற பெயரால் அழைக்கப்படும் ஒருபக்க மாற்றியன் மற்றும் மாறுபக்க மாற்றியன் என்பனவாகும். மாறுபக்க மாற்றியன் வடிவம் பொதுவானது என்றாலும் ஒருபக்க மாற்றியனையும் தயாரிக்க முடியும். மாற்பக்க மாற்றியனைவிட ஒருபக்க மாற்றியன் வினைத்திறன் மிக்கதாகும்.
மாறுபக்க மாற்றியன்
டிரான்சு சோடியம் ஐப்போநைட்ரைட்டு என்ப்படும் மாறுபக்க சோடியம் ஐப்போநைட்ரைட்டு நிறமற்றது. நீரில் கரையக்கூடியது. ஆனால் எத்தனால் மற்றும் ஈதரில் கரையாது.
தயாரிப்பு
பாரம்பரியமாக சோடியம் நைட்ரைட்டுடன் சோடியம் இரசக்கலவையை சேர்த்து ஒடுக்க வினைக்கு உட்படுத்தி மாறுபக்க-சோடியம் ஐப்போநைட்ரைட்டு தயாரிக்கப்படுகிறது மாறுபக்க-சோடியம் ஐப்போநைட்ரைட்டு 1927 ஆம் ஆண்டு ஏ.டபிள்யூ சிகாட்டு என்பவரால் முதன்முதலில் தயாரிக்கப்பட்டது. அவர் இவ்வினையில் ஆல்க்கைல் நைட்ரைட்டுகள், ஐதராக்சிலமோனியம் குளோரைடு மற்றும் சோடியம் ஈத்தாக்சைடு ஆகிய வேதிப்பொருட்களை வினைபுரியச் செய்தார் டி.மெண்டென்கால் என்பவர் 1974 இல் நைட்ரிக் ஆக்சைடுடன் 1,2-டைமெத்தாக்சியீத்தேனில் உள்ள சோடியம் உலோகம், தொலுயீன் மற்றும் பென்சோபீனோன் ஆகிய வினைப்பொருட்களை வினைபுரியச் செய்து இதை தயாரித்தார். விளைபொருளுடன் பின்னர் நீரை சேர்த்து சோடியம் ஐப்போநைட்ரைட்டு பிரித்தெடுக்கப்பட்டது. சோடியம் நைட்ரைட்டை மின்னாற்பகுப்பு செய்து தயாரிக்கும் முறையிலும் இச்சேர்மத்தை தயாரிக்க முடியும்.
நீரேற்றுகள்
மாறுபக்க–சோடியம் ஐப்போநைட்ரைட்டின் பல்வேறு வகையான நீரேற்றுகள் x அறியப்படுகின்றன. இவற்றில் X- இன் மதிப்பு 2, 3.5, 4, 5, 6, 7, 8, மற்றும் 9 என மாறுபடுகிறது;. ஆனால் இக்கருத்தில் சில சர்ச்சைகளும் உள்ளன. நீரேற்றம் அடையும் தண்ணீர் அயனிகளுடன் ஒருங்கிணைவதற்குப் பதிலாக அணிக்கோவையில் சற்று பிடிக்கப்பட்டது போல காணப்படுகிறது நீரேற்றுகளை பாசுபரசு பெண்டாக்சைடில் உலர்த்தி பின்னர் வினைகலவையை 120 பாகை செல்சியசு வெப்பநிலைக்கு சூடுபடுத்தினால் நீரிலி வடிவ சேர்மத்தை தயாரிக்கலாம். .
ஒருபக்க மாற்றியன்
சிசு-சோடியம் ஐப்போநைட்ரைட்டு எனப்படும் ஒருபக்க-சோடியம் ஐப்போநைட்ரைட்டு வெண்மையான படிகத் திண்மம் ஆகும். அசிட்டோன் போன்ற புரோட்டான் வழங்கா கரைப்பான்களில் இது கரையாது. மாறுபக்க-சோடியம் ஐப்போநைட்ரைட்டு போல அல்லாமல் நீர் மற்றும் புரோட்டான் வழங்கும் கரைப்பான்களால் சிதைக்கப்படுகிறது
தயாரிப்பு
திரவ அமோனியாவிலுள்ள சோடியம் உலோகத்தில் நைட்ரிக் ஆக்சைடை -50° செல்சியசு வெப்பநிலையில் செலுத்தி ஒருபக்க-சோடியம் ஐப்போநைட்ரைட்டு தயாரிக்கப்படுகிறது
கிளாசு பெல்டுமான் மற்றும் மார்ட்டின் யேன்சன் ஆகியோர் 1996 ஆம் ஆண்டில் சோடியம் ஆக்சைடையும் 77 கிலோபாசுக்கல் அழுத்தத்திலுள்ள சிரிப்பூட்டும் வாயு எனப்படும் நைட்ரசு ஆக்சைடையும் ஓரு மூடிய குழாயிலிட்டு சூடுபடுத்தி இரண்டு மணி நேரம் அளவிற்கு 360 பாகை செல்சியசு வெப்பநிலைக்கு சூடுபடுத்தி ஒருபக்க-சோடியம் ஐப்போநைட்ரைட்டை தயாரித்தனர். இரண்டு வினையாக்கிகளும் வினைபுரிந்து இவ்வினையில் வெண்மை நிற நுண் படிகங்களைக் கொடுக்கின்றன.
பண்புகளும் வினைகளும்
நீரிலி வடிவ ஒருபக்க-சோடியம் ஐப்போநைட்ரைட்டு உப்பு 325 பாகை செல்சியசு வெப்பநிலை வரையில் நிலைப்புத்தன்மையுடன் காணப்படுகிறது. விகிதச்சமனின்றி பிரியும்போது நைட்ரசனையும் சோடியம் ஆர்த்தோநைட்ரைட்டையும் கொடுக்கிறது: பொதுவாக மாறுபக்க மாற்றியனைவிட ஒருபக்க மாற்றியன் அதிக வினைத்திறன் கொண்ட சேர்மமாக காணப்படுகிறது. .
மேற்கோள்கள்
பகுப்பு:சோடியம் சேர்மங்கள் பகுப்பு:நைட்ரைட்டுகள்
விபூதி யோகம்
விபூதி என்றால் “மகிமை அல்லது பெருமை” என்று பொருள். பகவத் கீதையில் பத்தாவது அத்தியாயத்தில் கிருஷ்ணரிடம், அருச்சுனன் அவரது விபூதிகள் (பெருமைகள்) பற்றி கேட்டான். அதற்கு கிருஷ்ணர் தன் பெருமைகளை அருச்சுனனுக்கு விரிவாக கூறினார். அவைகள் பின்வருமாறு:
ஆதார நூல்
பகவத் கீதை, அத்தியாயம் 10, விபூதி யோகம், சுலோகம் 20 முதல் 39 முடிய.
வெளி இணைப்புகள்
பகுப்பு:இந்து சமய நூல்கள் பகுப்பு:இந்திய மெய்யியல் பகுப்பு:வைதிக மெய்யியல்கள் பகுப்பு:இந்துத் தத்துவங்கள்
அன்னை சாயிமாதா சிவபிருந்தாதேவி
அன்னை சாயிமாதா சிவ பிருந்தாதேவி புதுக்கோட்டை அருகிலுள்ள திருக்கோகர்ணத்தில் 1927ஆம் ஆண்டு பிறந்தார்.
ஆதீனம்
இவரின் திலகவதியார் திருவருள் ஆதீனம், அருள்மிகு சாயிமாதா சிவ பிருந்தாதேவி கல்வி சமூக அறக்கட்டளை (பதிவு) 1120, மச்சுவாடி, புதுக்கோட்டை 622 001 என்ற முகவரியில் இயங்கி வருகின்றது.